Jun 29,2016
హెల్త్‌ స్టార్టప్‌లో సైనా పెట్టుబడులు
బెంగళూరు : ప్రముఖ బ్యాడ్మింటన్‌ క్రీడాకారిణి సైనా నెహ్వాల్‌ వ్యాపారంలోకి ప్రవేశించారు. సిక్త్స్‌ సెన్స్‌ వెంచర్‌తో కలిసి సూత్‌ హెల్త్‌కేర్‌లో 2 మిలియన్‌ డాలర్ల పెట్టుబడులు పెట్టారు. ఈ స్టార్టప్‌లో ఆమె పెట్టుబడి పెట్టడం ద్వారా సైనా తొలిసారి వ్యాపార రంగంలోకి ప్రవేశించినట్టయ్యింది. సూత్‌ హెల్త్‌కేర్‌ సంస్థ 'పరీ' పేరుతో శానిటరీ న్యాప్‌కిన్స్‌ను తయారు చేస్తుంది. ఈ సంస్థను ఐడీిఎఫ్‌సీ సెక్యూరిటీస్‌ మాజీ మేనేజింగ్‌ డైరెక్టర్‌ నిఖిల్‌ వోరా 50మిలియన్‌ డాలర్ల పెట్టుబడులు పెట్టారు. ఇందులో ఆయనకు మైనార్టీ వాటా ఉంది. నోయిడాకు చెందిన సూత్‌ హెల్త్‌కేర్‌ను సాహిల్‌ ధరియా ప్రారంభించారు. వచ్చే ఏడెనిమిదేళ్లలో శానిటరీ న్యాప్‌కిన్స్‌ మార్కెట్‌ రూ.4,500 కోట్ల నుంచి రూ.21వేల కోట్లకు చేరొచ్చని ధరియా అంచనా వేశారు.
మీ స్నేహితులకు రికమెండ్ చెయ్యండి